פרס גילדת שחקני המסך

פרס גילדת שחקני המסך (באנגלית: Screen Actors Guild Award; ידוע גם בראשי התיבות: SAG Award, בעברית: פרס הסאג) הוא פרס המוענק מדי שנה בטקס מטעם גילדת שחקני המסך האמריקאית, לשחקני קולנוע וטלוויזיה החברים בה. הפרסים בקטגוריות השונות מוענקים החל משנת 1995, בטקס שנתי שנערך בינואר, ושהפך לאחד מאירועי הפרסים המרכזיים בהוליווד. המועמדים הסופיים לפרס בכל קטגוריה נקבעים על ידי 4,200 מחברי הגילדה, שנבחרים לכך באופן אקראי. הבחירה בזוכים מבין המועמדים מתבצעת על ידי כלל חברי הגילדה (מעל ל-160,000 חברים נכון לשנת 2024). הפרס על מפעל חיים מוענק על ידי ועדה מיוחדת. הטקס משודר בארצות הברית מדי שנה באחד מערוצי הטלוויזיה בכבלים. בישראל משודר הטקס בערוץ E!‎. פעמים רבות, המועמדות לפרס מובילה גם למועמדות מאוחרת יותר לפרס אמי או לפרס אוסקר. פסלון הפרס מכונה "השחקן" (באנגלית: The Actor). גובהו כ-40 ס"מ, משקלו כ-5 ק"ג, והוא עשוי מארד. הפסלון הוא של גבר ערום, האוחז בידיו מסכות של קומדיה ושל טרגדיה. השחקן הראשון שלו הוענק הפסלון היה בוב הופ. הפרס מוענק ב-16 קטגוריות שונות: שש לקולנוע, תשע לטלוויזיה, וקטגוריה אחת למפעל חיים. צוות השחקנים הטוב ביותר בסרט קולנוע אנסמבל הפעלולנים הטוב ביותר בסרט קולנוע (פרס המוענק החל מ-2008) השחקנית הטובה ביותר בסרט קולנוע השחקן הטוב ביותר בסרט קולנוע שחקנית המשנה הטובה ביותר בסרט קולנוע שחקן המשנה הטוב ביותר בסרט קולנוע השחקנית הטובה ביותר בסרט טלוויזיה או במיני-סדרה השחקן הטוב ביותר בסרט טלוויזיה או במיני-סדרה אנסמבל השחקנים הטוב ביותר בסדרת דרמה השחקנית הטובה ביותר בסדרת דרמה השחקן הטוב ביותר בסדרת דרמה אנסמבל השחקנים הטוב ביותר בסדרה קומית השחקנית הטובה ביותר בסדרה קומית השחקן הטוב ביותר בסדרה קומית אנסמבל הפעלולנים הטוב ביותר בסדרת טלוויזיה (פרס המוענק החל מ-2008) פרס על מפעל חיים (פרס זה מוענק על ידי הגילדה מדי שנה כבר משנת 1962, למעט בשנים 1964 ו-1981) ג'וליה לואי-דרייפוס זכתה במספר הפרסים הרב ביותר לאישה - תשעה פרסים. זכתה חמש פעמים בפרס השחקנית הטובה ביותר בסדרה קומית, ובנוסף זכתה ארבע פעמים בפרס אנסמבל השחקנים הטוב ביותר בסדרה קומית. אלק בולדווין זכה במספר הפרסים הרב ביותר לגבר - בשמונה פרסים, על משחקו בסדרה "רוק 30". זכה שבע פעמים בפרס השחקן הטוב ביותר בסדרה קומית, ובנוסף זכה פעם אחת בפרס אנסמבל השחקנים הטוב ביותר בסדרה קומית. השחקנית אידי פאלקו היא שיאנית המועמדויות של הטקס, עם כ-22 מועמדויות בסך הכול. שון הייז ומייגן מולאלי ("ויל וגרייס") זכו במספר הפרסים הרב ביותר בקטגוריות השחקן/השחקנית הטוב/ה ביותר בסדרה קומית - שלושה פרסים כל אחד. ג'יימס גנדולפיני ואידי פאלקו זכו במספר הפרסים הרב ביותר בקטגוריות השחקן/השחקנית הטוב/ה ביותר בסדרת דרמה - שלושה פרסים כל אחד. מרטין שין זכה בארבעה פרסים על משחקו בסדרה "הבית הלבן", פעמיים כשחקן הטוב ביותר בסדרת דרמה, ופעמיים נוספות בפרס אנסמבל השחקנים הטוב ביותר בסדרת דרמה. הסדרה "ER" זכתה ארבע פעמים בפרס אנסמבל השחקנים הטוב ביותר בסדרת דרמה. הסדרה "סיינפלד" זכתה שלוש פעמים בפרס אנסמבל השחקנים הטוב ביותר בסדרה קומית. רנה זלווגר זכתה בשלושה פרסים על הופעותיה בסרטי קולנוע: פרס שחקנית המשנה הטובה ביותר על משחקה בסרט "קולד מאונטן", פרס השחקנית הטובה ביותר על משחקה בסרט "שיקגו", ופרס לצוות השחקנים הטוב ביותר של הסרט "שיקגו". קלסי גראמר ודייוויד הייד פירס זכו במספר המועמדויות הרב ביותר - 16 מועמדויות כל אחד, על משחקם בסדרה "פרייז'ר". גראמר זכה בפרס פעם אחת, והייד פירס זכה בו פעמיים. מדיה וקבצים בנושא פרס גילדת שחקני המסך בוויקישיתוף אתר האינטרנט הרשמי של פרס גילדת שחקני המסך (באנגלית) פרס גילדת שחקני המסך, ברשת החברתית פייסבוק פרס גילדת שחקני המסך, ברשת החברתית אקס (טוויטר)